সরিতা
সরিতা হলেন একজন ভারতীয় অভিনেত্রী। তিনি ২৫০-এর অধিক তামিল, মালয়ালম, কন্নড়, ও তেলুগু চলচ্চিত্রে অভিনয় করেছেন। তিনি ১৯৮০-এর দশকের অন্যতম জনপ্রিয় ও সমাদৃত অভিনেত্রী ছিলেন। পরবর্তী কালে তিনি টেলিভিশনেও অভিনয় করেন, তার অভিনীত উল্লেখযোগ্য টেলিভিশন ধারাবাহিক হল সেলভি। অভিনয়ের পাশাপাশি তিনি ডাবিং শিল্পী হিসেবে কাজ করেছেন। কর্মজীবনে তিনি একাধিক পুরস্কার অর্জন করেছেন, তন্মধ্যে রয়েছে ছয়টি নন্দী পুরস্কার, চারটি তামিলনাড়ু রাজ্য চলচ্চিত্র পুরস্কার, একটি কর্ণাটক রাজ্য চলচ্চিত্র পুরস্কার এবং ছয়টি ফিল্মফেয়ার পুরস্কার দক্ষিণ।